Juleprodukter


 * Juleprodukter **

Ah da var det endelig… oktober? Juleproduktene kommer tidligere og tidligere hvert år. Kanskje litt hyggelig, endelig kan man få tak i alle juletingene som vi er så glad i igjen? Jeg for min del mener at det blir litt tidlig.

Det er nok ikke akkurat hyggen og julestemningen som er det viktigste for de store selskapene som selger alle juleeffektene. Det er både tydelig og logisk at selskapene tjener mer på å selge juleting og annet som bare selges i begrensede perioder hvert år, enn andre ting som kan bli kjøpt året rundt og folk kanskje blir litt lei av. Da er det sikkert litt deilig for noen med nye ting som man vanligvis ikke kjøper. I de mørke høsttider er det jo ikke så mye julestemning, men så starter jo ikke julen før i desember heller da. Hvis du er omringet med julepynt og spiser pepperkaker og juleskinke fra starten av oktober, så kanskje du kan risikere å sitte der på juleaften og være dritt lei av all den dumme rødfargede julepynten, og ikke ha noe lyst på verken pepperkaker eller juleskinke lenger.

I tillegg til å legge juletingene ut for salg alt for tidlig etter min mening, så blir også mye rart som ikke har så mye med julen og gjøre kalt for Jule… Når man kan få kjøpt julebønner på boks begynner det kanskje å ta av litt.

Siden jeg er en 15 år gammel gutt kjøper jeg jo verken julebønner på boks, eller så mye av de andre juleeffektene, men det irriterer meg litt når det står i butikkene i oktober allikevel. Det er jo ikke så mange som henger opp julestjerner i vinduet i oktober, hvorfor skal man kjøpe de to måneder før advent da? Noe av det som gjør julen så spesiell er jo det at den bare er en måned i året. Hvis det var jul hele året bortsett fra en måned ville vel plutselig den måneden hvert den spesielle måneden? Jeg tror at jo kortere julen er, jo mer spesiell er den, og da har man det mer hyggelig en når julen blir en slik lang periode som man liksom blir litt lei av på slutten, og som man kanskje til og med gleder seg litt til er over.

Julen har nok mistet mye av sin opprinnelige sjarm og blitt mer og mer en høytid for kjøp og salg. Så da er det jo ikke så rart at de som tjener penger på dette vil at perioden skal vare litt lenger. Folk blir kanskje litt irritert av at noen driver og utnytter høytider på den måten, men når alt kommer til alt så bestemmer vi jo selv hva vi skal kjøpe og når vi kjøper det. Noen må jo tydeligvis kjøpe saker og ting til julen i oktober, eller så hadde nok ikke selskapene lagt det ut for salg da. Vi har nok bare oss selv og takke som kjøper det så tidlig og har nok egentlig ikke så alt for stor grunn til å være sure på de som tjener penger på det.